กฎกระทรวงมหาดไทยกฎกระทรวงมหาดไทยออกตามความในพระราชบัญญัติจดทะเบียนครอบครัวพุทธศักราช ๒๔๗๘[๑] อาศัยอำนาจตามความในมาตรา ๒๕แห่งพระราชบัญญัติจดทะเบียนครอบครัวพ.ศ. ๒๔๗๘รัฐมนตรีว่าการกระทรวงมหาดไทยออกกฎกระทรวงไว้ ดั่งต่อไปนี้ข้อ ๑ให้ที่ว่าการอำเภอและกิ่งอำเภอเป็นสำนักทะเบียนตามความในมาตรา ๕แห่งพระราชบัญญัติจดทะเบียนครอบครัว พ.ศ. ๒๔๗๘ และให้กองทะเบียน กรมมหาดไทยเป็นสำนักทะเบียนกลางข้อ ๒[๒] ให้ผู้อำนวยการกองทะเบียนหรือหัวหน้ากองทะเบียน กรมมหาดไทยเป็นนายทะเบียนกลางให้นายอำเภอผู้เป็นนายทะเบียนประจำสำนักทะเบียนอำเภอให้ปลัดอำเภอผู้เป็นหัวหน้าประจำกิ่งอำเภอเป็นนายทะเบียนประจำสำนักทะเบียนกิ่งอำเภอในกรณีที่นายทะเบียนไม่อาจไปจดทะเบียนนอกสำนักทะเบียนได้ให้ปลัดอำเภอเป็นนายทะเบียน และไปดำเนินการจดทะเบียนได้ข้อ ๓คำร้องขอจดทะเบียนสมรสให้ทำตามแบบ คร. ๑คำร้องขอจดทะเบียนการหย่าให้ทำตามแบบ คร. ๕คำร้องขอจดทะเบียนการรับรองบุตรให้ทำตามแบบ คร. ๙คำร้องขอจดทะเบียนการรับบุตรบุญธรรมให้ทำตามแบบ คร. ๑๓คำร้องขอจดทะเบียนเลิกการรับบุตรบุญธรรมให้ทำตามแบบ คร. ๑๖ข้อ ๔คำร้องขอจดทะเบียนนั้น ถ้านายทะเบียนเห็นว่าทำไม่ถูกแบบก็ดีหรือเขียนข้อความบกพร่องก็ดีหรือมีเหตุอันควรสงสัยว่า การมิได้เป็นไปตามเงื่อนไขแห่งมาตรา ๑๔๔๕ มาตรา ๑๔๔๖และมาตรา ๑๔๔๗ แห่งประมวลกฎหมายแพ่งและพาณิชย์ก็ดีนายทะเบียนอาจเรียกผู้ร้องขอจดทะเบียนมาสอบสวนเสียก่อนที่จะรับจดทะเบียนก็ได้ข้อ ๕การร้องขอจดทะเบียน ในกรณีที่ผู้ร้องขอจดทะเบียนตายตามความในมาตรา ๑๔ วรรค๒ แห่งพระราชบัญญัติจดทะเบียนครอบครัว พ.ศ. ๒๔๗๘ เมื่อนายทะเบียนสอบสวนเห็นสมควรรับจดทะเบียนแล้วให้นายทะเบียนบันทึกถ้อยคำและพฤติการณ์แห่งการร้องขอนั้นไว้ในทะเบียนด้วยข้อ ๖การจดทะเบียนการหย่า ให้นายทะเบียนบันทึกลงไว้ในทะเบียนสมรสด้วยและถ้าการจดทะเบียนสมรสนั้นได้ทำไว้ ณ สำนักทะเบียนแห่งอื่น ก็ให้นายทะเบียนผู้รับจดทะเบียนการหย่าส่งสำเนาทะเบียนการหย่านั้นไปยังนายทะเบียนผู้รับจดทะเบียนสมรสเพื่อจะได้บันทึกไว้ในทะเบียนสมรสเป็นสำคัญข้อ ๗การจดทะเบียนเลิกการรับบุตรบุญธรรมให้นำข้อ ๖ แห่งกฎนี้มาใช้บังคับโดยอนุโลมข้อ ๘การบันทึกทุกอย่าง ให้นายทะเบียนบันทึกเหตุผล แล้วลงวันเดือนปีและลายมือชื่อไว้เป็นสำคัญทุกครั้งข้อ ๙การจดทะเบียนและการบันทึกทุกอย่าง ให้นายทะเบียนคัดสำเนาส่งสำนักทะเบียนกลางด้วยข้อ ๑๐[๓] ผู้มีส่วนได้เสียอาจขอดูทะเบียน ณสำนักทะเบียนที่รับจดทะเบียนไว้หรือทะเบียนกลางได้โดยไม่ต้องเสียค่าธรรมเนียมและถ้าจะขอสำเนาให้นายทะเบียนคัดสำเนาลงลายมือชื่อรับรองให้โดยคิดค่าธรรมเนียมฉบับละสิบบาทข้อ ๑๑[๔] ผู้มีส่วนได้เสียอาจยื่นคำขอต่อนายทะเบียนใดๆ เพื่อขอให้สอบถามนายทะเบียนกลางได้แต่คำขอนั้นต้องทำตามแบบที่สำนักทะเบียนกลางได้จัดพิมพ์ขึ้น และต้องเสียค่าธรรมเนียมรายละสิบบาทเมื่อได้ชำระค่าธรรมเนียมต่อนายทะเบียนต้นทางแล้วจึงให้นายทะเบียนรับคำขอนั้นส่งไปยังนายทะเบียนกลางโดยเร็วข้อ ๑๒[๕] ถ้านายทะเบียนไปจดทะเบียนสมรส หรือจดทะเบียนการรับรองบุตรนอกสำนักทะเบียนโดยมีผู้ขอให้นายทะเบียนเรียกค่าธรรมเนียมรายละสองร้อยบาท โดยให้ผู้ขอจัดพาหนะให้ถ้าผู้ขอไม่จัดพาหนะให้ ผู้ขอต้องชดใช้ค่าพาหนะให้แก่นายทะเบียนตามสมควรทั้งนี้เว้นแต่(๑) การจดทะเบียนสมรส ณ สถานที่สมรสซึ่งรัฐมนตรีว่าการกระทรวงมหาดไทยอนุมัติให้มีขึ้นให้นายทะเบียนเรียกค่าธรรมเนียมรายละยี่สิบบาท(๒) การจดทะเบียนสมรสหรือจดทะเบียนการรับรองบุตรนอกสำนักทะเบียนในท้องที่ห่างไกลเพื่ออำนวยความสะดวกแก่ประชาชนเป็นส่วนรวม ซึ่งผู้ว่าราชการจังหวัดอนุมัติให้ทำได้ให้นายทะเบียนเรียกค่าธรรมรายละหนึ่งบาทกฎให้ไว้ ณ วันที่ ๓๐ กันยายน พุทธศักราช ๒๔๗๘ธำรงนาวาสวัสดิ์รักษาการแทนรัฐมนตรีว่าการกระทรวงมหาดไทย[เอกสารแนบท้าย]๑.[๖]คำร้องขอจดทะเบียนสมรส (คร. ๑)๒.[๗]คำร้องขอจดทะเบียนการหย่า (แบบ คร. ๕)๓.[๘]คำร้องขอจดทะเบียนการรับรองบุตร (คร. ๙)๔.[๙]คำร้องขอจดทะเบียนรับบุตรบุญธรรม (คร. ๑๓)๕.[๑๐]คำร้องขอจดทะเบียนเลิกรับบุตรบุญธรรม (คร. ๑๖)(ดูข้อมูลจากภาพกฎหมาย)กฎกระทรวงมหาดไทยออกตามความในพระราชบัญญัติจดทะเบียนครอบครัว พุทธศักราช ๒๔๗๘ (ฉบับที่ ๒)[๑๑]ข้อ ๑.ในกรณีที่ยื่นคำร้องขอจดทะเบียนสมรสต่อกำนัน เมื่อนายทะเบียนได้รับจดทะเบียนสมรสไว้แล้วให้ออกใบสำคัญแสดงการจดทะเบียนนั้นแก่กำนันเพื่อส่งมอบให้คู่สมรสฝ่ายละฉบับกฎกระทรวงมหาดไทยออกตามความในพระราชบัญญัติจดทะเบียนครอบครัว พุทธศักราช ๒๔๗๘(ฉบับที่ ๓)[๑๒]กฎกระทรวง ฉบับที่ ๔ (พ.ศ. ๒๔๙๙) ออกตามความในพระราชบัญญัติจดทะเบียนครอบครัว พุทธศักราช ๒๔๗๘[๑๓]กฎกระทรวง ฉบับที่ ๕ (พ.ศ. ๒๕๐๓) ออกตามความในพระราชบัญญัติจดทะเบียนครอบครัว พุทธศักราช๒๔๗๘[๑๔]กฎกระทรวง ฉบับที่ ๖ (พ.ศ. ๒๕๒๒) ออกตามความในพระราชบัญญัติจดทะเบียนครอบครัว พุทธศักราช๒๔๗๘[๑๕]กฎกระทรวง ฉบับที่ ๗ (พ.ศ. ๒๕๓๘) ออกตามความในพระราชบัญญัติจดทะเบียนครอบครัว พุทธศักราช๒๔๗๘[๑๖]พัชรี/ผู้จัดทำ๒๖ ตุลาคม ๒๕๕๓กวินทราดา/ตรวจ[๑]ราชกิจจานุเบกษาเล่ม ๕๒/-/หน้า ๑๓๕๕/๑ ตุลาคม ๒๔๗๘[๒]ข้อ ๒แก้ไขเพิ่มเติมโดยกฎกระทรวง ฉบับที่ ๔ (พ.ศ. ๒๔๙๙) ออกตามความในพระราชบัญญัติจดทะเบียนครอบครัวพุทธศักราช ๒๔๗๘[๓] ข้อ ๑๐แก้ไขเพิ่มเติมโดยกฎกระทรวง ฉบับที่ ๕(พ.ศ. ๒๕๐๓) ออกตามความในพระราชบัญญัติจดทะเบียนครอบครัว พุทธศักราช ๒๔๗๘[๔] ข้อ ๑๑แก้ไขเพิ่มเติมโดยกฎกระทรวง ฉบับที่ ๕ (พ.ศ. ๒๕๐๓) ออกตามความในพระราชบัญญัติจดทะเบียนครอบครัวพุทธศักราช ๒๔๗๘[๕]ข้อ ๑๒แก้ไขเพิ่มเติมโดยกฎกระทรวง ฉบับที่ ๖ (พ.ศ. ๒๕๒๒) ออกตามความในพระราชบัญญัติจดทะเบียนครอบครัวพุทธศักราช ๒๔๗๘[๖]คำร้องขอจดทะเบียนสมรส (คร. ๑) แก้ไขเพิ่มเติมโดยกฎกระทรวงมหาดไทยออกตามความในพระราชบัญญัติจดทะเบียนครอบครัวพุทธศักราช ๒๔๗๘ (ฉบับที่ ๒)[๗] แบบ คร. ๕แก้ไขเพิ่มเติมโดยกฎกระทรวง ฉบับที่ ๗ (พ.ศ. ๒๕๓๘)ออกตามความในพระราชบัญญัติจดทะเบียนครอบครัวพุทธศักราช ๒๔๗๘[๘]คำร้องขอจดทะเบียนการรับรองบุตร (คร. ๙) แก้ไขเพิ่มเติมโดยกฎกระทรวงมหาดไทยออกตามความในพระราชบัญญัติจดทะเบียนครอบครัวพุทธศักราช ๒๔๗๘ (ฉบับที่ ๒)[๙]คำร้องขอจดทะเบียนการรับบุตรบุญธรรม (คร. ๑๓) แก้ไขเพิ่มเติมโดยกฎกระทรวงมหาดไทยออกตามความในพระราชบัญญัติจดทะเบียนครอบครัวพุทธศักราช ๒๔๗๘ (ฉบับที่ ๒)[๑๐]คำร้องขอจดทะเบียนเลิกการรับบุตรบุญธรรม (คร. ๑๖) แก้ไขเพิ่มเติมโดยกฎกระทรวงมหาดไทยออกตามความในพระราชบัญญัติจดทะเบียนครอบครัวพุทธศักราช ๒๔๗๘ (ฉบับที่ ๒)[๑๑] ราชกิจจานุเบกษาเล่ม ๕๗/-/หน้า ๖๖/๓๐ เมษายน ๒๔๘๓[๑๒] ราชกิจจานุเบกษา เล่ม ๖๐/ตอนที่ ๑๗/หน้า ๖๔๙/๒๙ มีนาคม ๒๔๘๖[๑๓] ราชกิจจานุเบกษา เล่ม ๗๓/ตอนที่ ๘๔/หน้า ๑๑๕๐/๑๖ ตุลาคม ๒๔๙๙[๑๔] ราชกิจจานุเบกษา เล่ม ๗๗/ตอนที่ ๗๘/หน้า ๘๒๔/๒๗ กันยายน ๒๕๐๓[๑๕] ราชกิจจานุเบกษาเล่ม ๙๖/ตอนที่ ๕๑/หน้า ๑๑๖/๑๐ เมษายน ๒๕๒๒[๑๖] ราชกิจจานุเบกษาเล่ม ๑๑๒/ตอนที่ ๔๘ ก/หน้า ๖/๒๘ พฤศจิกายน ๒๕๓๘